આ સોસાયટીના સભ્યોએ આજથી ૧૦ વર્ષ પહેલાં સોસાયટીનો રીડેવલપેમન્ટ-પ્લાન બનાવ્યો હતો એમ જણાવતાં સોસાયટીના એક સભ્ય રાકેશ શાહે ‘મિડ-ડે’ને કહ્યું હતું કે ‘શરૂઆતમાં ડેવલપર તરફથી કોઈક ને કોઈક કારણસર કાર્ય વિલંબિત થયું હતું, પરંતુ ત્યાર બાદ પ્લાન બનાવવાની વાત આવી ત્યારે ખબર પડી કે સોસાયટીના પ્રૉપર્ટી-કાર્ડમાં ૪૧ વર્ષ પહેલાં જે જમીનનું ક્ષેત્રફળ ૮૫૪૨ સ્ક્વેર મીટર છે એ ઑફિશ્યલ રેકૉર્ડ પર નથી એથી એને ચૅલેન્જ કરવામાં આવ્યું અને એ માટે જમીનઆકારણી વિભાગે ૨૦૧૦ અને ૨૦૧૬માં ફરીથી એ જમીનની આકારણી કરી હતી, પરંતુ આકારણી દરમ્યાન સ્ક્વેર મીટર ૮૫૪૨ને બદલે ૬૦૪૯ દર્શાવવામાં આવી હતી. આમાં પણ ૨૦૧૦ની આકારણી અને ૨૦૧૬ની આકારણીના આંકડા જુદા હતા જેણે અમને પહેલો આંચકો આપ્યો હતો.’